text: هي وصفة بس ما جربتيهاأول مرة رح تصير جزء أساسي من خزانة المونة , رح تعطي طعم طيب و مميز و ما بيشبه شي تامي للوصفة , ما اله علاقة بطعمة البقدونس العادي ..
  أول مرة سمعت انو في شي اسمه بقدونس مجفف كان من كم سنة لما فتت على عالم النت لاول مرة و شفت شي طارش بكل المنتديات اسمه , ملف الوجبات السرية للمطاعم السريعة , بوقتها ما حبيت فكرته , انو شو هاد يا بي ! بقدونس مجفف ..
  المهم من فترة كنت عم احضر مارتا ستيورات في حلقة مميزة كانت عم تطبخ مع ست بيت ايطالية , حضروا وصفات بتجنن و منهم تشكن بارمجان و لهل الوصفة تبلت الدجاج بالبقدونس المجفف , و كمان حضرته , على اد ما كان منظر الوصفة بيشهي و على اد ما كان تحضير البقدونس المجفف سهل , قررت حضره في اليوم التاني و خلا ساعة كان صار عندي كمية كبيرة منه ..
  استعملته لكتير اشيا و كل مرة عم يعطي طعمة خيلة , كأنو واحد من أسرار الوصفات المميزة الي بتتقدم بالمطاعم . و لهيك بهل الوقت من كل سنة , لما بيكون البقدونس بوقته , بحضر كمية منيح و بحطها بمرطبان صغير و بخليها في البراد لوقت اللزوم ,استعمليه للشوربة , للسلطة , للدجاج , لخلطة البقسماط , شوب يخطر ببالك , انت و زوءك
text: #000005
text: بقدونس،تتبيلة دجاج،تتبيلة سلطة،تتبيلة لحم،شوربة،مطبخ ايطالي
text: #000007
text: وصفات تانية ممكن تعجبك
text: #000008
text: خزاكي الله خيرا اختي على وصفاتك الرائعه
  ارجو ان تتقبليني صديقه جديده
text: #000011
text: منى انا بشوف البقدونس المجفف هون بالسوبر ماركت بينباع متل النعناع
  بس بعمري ما اشتريتو ما كانت اعرف لشو استعملو و اقول أكيد الفريش أحسن
  بس هلا رح اشتريه عن قريب او أعمله ع طريقتك اصلا كتير سهلة
text: #000013
text: لاروش طعمتو غير الفريش , كانو شي جديد و ما بيشبه البقدونس الفريش الا بالريحة
  جربيه و ان شاء الله بيعجبك
text: #000014
text: انا جربت طريقة تانية لتجفيف البقدونس جبت باقة البقدونس رتبتا وقطعت شوي من العيدان وغسلتا منيح وجففتا منيح منيح على فوطة وفردتا بصينية ع رف البراد مباشرة تحت التلاجة صارت تدبل تدبل حتى حسيتا نشفت رجعت عبيتا بمرطبان وتركتو مفتوح فترة وبعدا عبيتا بكيس نايلو وبعجت الكيس بعجين من فوق وربطتو
  وحطيت الكيس بباب البراد وعن جد النتيجة رااااااااااااااااااااائعة وبيبقا شهور وهو بحالة ممتازة
  يمكن طريقة الفرن اسرع بس انا خايفة تسود ورقاتو
  هلئ اللي ساعدني اني عندي برادين
text: #000015
text: اشكرك منى من قلبي على هالابداع بالفعل ابداع اكره ما علي تنقياية البقدونس بس من اليوم ورايح رح جفف كميات واخبيها لوقت الاستعمال احيانا كتير بتكاسل مع الطبخة عن تنقاية البقدونس وهيك بختصر الوقت شكرا ميمو انا كتير انبسطت على وصفتك خاصة انت مجربتيها يعني اكيد اكيد مضمونة جزاك الله كل خير على افادتنا واخلاصك
text: #000017
text: اي و الله معك حق تنقياية البقدونس و فرمه بياخد وقت و يمكن أسقل خطوة بكل الطبخة :roll
  غيوثة هل الوصفة ما بتعطينا نفس نتيجة البقدونس العادي ,. مثلا ما بقدر استعمله في شيخ المحشي
  جربيه مع الناغيت , مع السلطة , مع شوربة الشعيرية , رح يعطيها طعمة مميزة و ما حدى رح يحصلها
text: #000021
text: يسلموا ايديك يا اخت منى على هالوصفة ان شاءالله راح جربها
  اخت منى انا بعمل النعنع بنفس الطريقة يعني بغسل النعنع وبنشره على بشكير ولثاني يوم بحط النعنع بصينية فرن وبحمي الفرن على الاخر وبتركه لما يحمي كثير وبعدين بطفي الفرن وبدخل صينية النعنع للفرن على حرارة الفرن وبتركه شي ربع ساعة او اكثر شوي ولما بطلعه بيكون اخضر مثل ما هو وناشف
text: #000022
text: تسلمي اخت منى انا جربت بالظبط طريقتك في تجفيف البقدونس والنتيجة روووعة (لونه بقى اخضر وريحته هي هي) وان شاء الله راح استعمله في الشوربة و الدجاج و..
text: #000023
text: انا جربتة وطلع هايل وخصوصا في الزنقات وكمان جففت الكرفس والشبت
text: #000026